“เอ็กซอนโมบิล” สนับสนุนกิจกรรมเดินวิ่งการกุศลม.จุฬาลงกรณ์ฯ
"เอ็กซอนโมบิล" สนับสนุนกิจกรรมเดินวิ่งการกุศลคณะอักษรศาสตร์ จุฬาลงกรณ์มหาวิทยาลัย
18 มี.ค. 2562

บริษัท เอ็กซอนโมบิล จำกัด โดยผู้จัดการฝ่ายทรัพยากรบุคคล นางยุพา ว่องไวทยา มอบเงินจำนวน 300,000 บาท แก่คณบดีคณะอักษรศาสตร์ จุฬาลงกรณ์มหาวิทยาลัย ศจ. ดร. กิ่งกาญจน์ เทพกาญจนา เพื่อสนับสนุนกิจกรรมเดินวิ่งการกุศล “อักษรฯจรัล 102”
โดยงานเดินวิ่งการกุศล “อักษรจรัล 102” จัดขึ้นเนื่องในโอกาสครบรอบ 102 ปีของคณะอักษรศาสตร์ จุฬาลงกรณ์มหาวิทยาลัย ในความร่วมมือกับ มูลนิธีมหาจักรีสิรินธร และ สมาคมนิสิตเก่าอักษรศาสตร์ จุฬาฯ ซึ่งรายได้จากกิจกรรมนี้ จะนำไปสมทบทุนเพื่อการพัฒนาคณะอักษรศาสตร์ให้ก้าวหน้าต่อไป
สำหรับกิจกรรมการเดินวิ่งครั้งนี้ สมเด็จพระเทพรัตนราชสุดา สยามบรมราชกุมารี ได้เสด็จเป็นองค์ประธานในพิธีเปิดอย่างเป็นทางการเมื่อวันอาทิตย์ที่ 10 กุมภาพันธ์ ที่ผ่านมา ในโอกาสนี้ คณะผู้บริหาร บริษัท เอ็กซอนโมบิล จำกัด นำโดย มร. เจเรมี อาร์. ออสเตอร์สต๊อก ประธานและกรรมการผู้จัดการ ได้ร่วมกิจกรรมเดินวิ่งในครั้งนี้ด้วย